**SUSITARIMAS DĖL DARBŲ ATLIKIMO TERMINO STABDYMO IR TOLIMESNIO SUTARTIES VYKDYMO PRIE SUTARTIES NR. S-1019**

2025-02-13

**AB „Via Lietuva“,** atstovaujama šį dokumentą pasirašančio bendrovės darbuotojo (toliau – **Užsakovas**),

ir

**AB „Eurovia Lietuva“** atstovaujama šį dokumentą pasirašančio įgalioto bendrovės darbuotojo (toliau - **Rangovas**)

toliau Užsakovas ir Rangovas atskirai vadinami „**Šalimi**“, o kartu vadinami „**Šalimis**“,

**Šalys, atsižvelgdamos į tai, kad:**

1. 2023-09-15 Šalys sudarė *„Krašto kelio Nr. 221 Vievis–Aukštadvaris ruožo nuo 1,800 km iki 3,388 km rekonstravimas, įrengiant pėsčiųjų ir dviračių takus“ Nr. S-1019* (toliau – **Sutartis**), projekte *„Kelio Nr. 221 Vievis–Aukštadvaris ruožo nuo 1,800 km iki 3,388 km, kuriam Vievio mieste, Vievininkų, Lapiakalnio, Vilkabalių kaimuose suteiktas Semeliškių gatvės pavadinimas, rekonstravimas, įrengiant pėsčiųjų ir dviračių takus“;*
2. Sutarties pagrindu Rangovas įsipareigojo pagal pateiktą Užsakovo techninį projektą atlikti paruošiamuosius ir statybos darbus, perduoti Užsakovui parengtą išpildomąją dokumentaciją bei atlikti kitus Sutartyje numatytus įsipareigojimus (toliau – **Darbai** ), o Užsakovas – tinkamai ir laiku atsiskaityti;
3. Sutarties 17 p. Šalys susitarė dėl 13 mėnesių Darbų atlikimo termino Sutarties 8.3. p. numatytų įsipareigojimų vykdymui. Su darbais susijusių paslaugų atlikimo terminas (Sutarties 8.3. p. numatytų įsipareigojimų vykdymui): 2 mėnesiai. Galutinė objekto pabaiga: 2024-12-28;
4. 2024-05-28 Rangovas raštu informavo Užsakovą, kad sprendiniai, susiję su pėsčiųjų takais, patenka už žemės sklypo ribos ir prašė Užsakovo stabdyti darbų atlikimo terminą po galutinės objekto apžiūros;
5. 2024-09-20 Užsakovas informavo Rangovą apie pritarimą sustabdyti dalį darbų atlikimo, kas susiję su pėsčiųjų takų įrengimu ne dėl Rangovo priklausančių aplinkybių. Ginčo šioje dalyje (dėl pėsčiųjų takų) nėra;
6. 2024-10-15 Rangovas raštu prašė Užsakovo iškelti ESO (Energijos skirstymo operatoriaus) elektros kabelius iš darbų zonos, kad Rangovas galėtu pabaigti sutartyje numatytus darbus. Apie esamus kabelius buvo žinoma nuo 2024-07-24 gamybinio pasitarimo metu, kurio metu buvo nutarta darbus tęsti, o Užsakovui inicijuojant esamų kabelių iškėlimo elektrotechninės dalies techninio projekto rengimą ir darbų organizavimą;
7. 2024-10-29 Rangovas informavo Užsakovą apie poreikį darbų atlikimo termino stabdymui dėl priežasčių, susijusių su kelio griovių ir išorinių šlaitų patekimo už kelio sklypo ribos (foto fiksacijas, situacijos planą). Tokia situacija išaiškėjo atlikus geodezinius matavimus. Paaiškėjusi Rangovo įsipareigojimų vykdymą trunkanti aplinkybė Užsakovo priskirtina Užsakovo rizikai ir atsakomybei, kadangi Rangovas tinkamai ir laiku informavo Užsakovą apie aplinkybę, trukdančią Rangovui vykdyti darbus (Rangovas neturi galimybės atlikti kadastrinių veiksmų iki kol nėra išspręsti sklypo patekimo už ribų klausimai), o trukdymas vykdyti darbus yra išimtinai atsiradęs dėl Užsakovo (per pasitelkta projektuotoją) netinkamo projektavimo;
8. 2024-10-31 Statinio statybos techninės priežiūros vadovas raštu informavo Rangovą, kad nėra galimybės atlikti galutinės objekto apžiūros, dėl nepateikto darbų pakeitimo akto, kadangi nėra pateikta suderinta kadastrinių matavimų byla, kas susiję su Rangovo Sutarties 8.4. p. numatytais įsipareigojimais;
9. 2025-01-02 atlikta galutinė objekto apžiūra, kurios metu nebuvo užfiksuota esminių defektų. Šiame akte užfiksuota fiziniai darbų atlikimo data: 2024-12-19;
10. Rangovas raštuose prašo Užsakovo, pertvarkyti žemės sklypus ir iškelti esamus inžinerinius tinklus (ESO). Dėl šių aplinkybių, Rangovas neturėjo ir iki šiol neturi galimybės vykdyti sutartinių įsipareigojimų, numatytų 8.3. p. ir 8.4. p., todėl egzistuoja objektyvus poreikis stabdyti darbų ir paslaugų atlikimo terminą iki kol bus pašalintos aplinkybės, trukdančios Rangovui vykdyti įsipareigojimus;

Šalys, remdamosi Sutarties punktu 20.3 sudaro šį susitarimą dėl darbų atlikimo termino stabdymo (toliau – **Susitarimas**), kuriuo susitaria dėl toliau nurodytų sąlygų:

1. Šalys susitaria stabdyti Darbų ir paslaugų atlikimo terminą nuo 2024-12-19 iki tol, kol Užsakovas įvykdys įsipareigojimus, susijusius su inžinerinių tinklų (ESO) iškėlimu. Esant poreikiui Užsakovas atlygina Rangovui už ESO pasitelkto rangovo padarytą žalą / apgadinimus atliktiems Rangovo darbams, jeigu po inžinerinių tinklų (ESO) iškėlimo Rangovo atlikti darbai taptų netinkami priduoti Užsakovui. Apie darbų atlikimo termino atnaujinimą Užsakovas informuos Rangovą atskiru rašytiniu pranešimu ne anksčiau nei prieš 7 k. d. iki darbų atnaujinimo.
2. Rangovas įsipareigoja per likusį darbų atlikimo terminą pilna apimtimi užbaigti Sutarties 8.1. p. - 8.3. p. numatytus įsipareigojimus. Šalys patvirtina savo supratimą, kad Rangovui vėluojant vykdyti Sutarties 8.1. p. - 8.3. p. numatytus įsipareigojimus Užsakovas pagrįstai taikys Sutartyje (104 p.) numatytas netesybas. Papildomas darbų atlikimo terminas nesuteikiamas.
3. Kadangi išimtinai dėl nuo Užsakovo netinkamo projektavimo yra būtina atlikti papildomus projektavimo darbus (parengti žemės sklypo formavimo pertvarkymo projektą), todėl Šalys susitaria, kad šiuo susitarimu yra išsprendžiamas tolimesnis Sutarties vykdymas tokia tvarka:
   1. Pilna apimtimi Rangovui užbaigtus Sutarties 8.1. p. - 8.3. p. numatytus darbus, tame tarpe užbaigtus sutartinius įsipareigojimus, susijusius su ESO inžinerinių tinklų iškėlimu, ir / arba gavus neigiamą VĮ Registrų centras išvadą dėl žemės sklypo kadastrinių matavimų duomenų bylos, Šalys susitaria inicijuoti Sutarties V.C. skyriaus *„Atliktų darbų kiekių perdavimas. Darbų perdavimas“* atliktų darbų perdavimo procedūrą, tame tarpe sudarys atliktų statybos darbų perdavimo statytojui aktą;
   2. Šalims sudarius atliktų statybos darbų perdavimo statytojui aktą, Rangovas toliau vykdys Sutarties 123. p. numatytus įsipareigojimus laikys objekto garantinio laikotarpio pradžią ir atitinkamai pradės Sutarties 113 p. numatytų Rangovo prievolių per garantinį terminą skaičiavimą ir įsipareigojimų vykdymą;
   3. Šalys susitaria laikyti, kad Sutarties V.D. skyriaus *„Kadastrinių matavimų duomenų bylos. Žemės sklypų formavimo ir pertvarkymo projektai“* įsipareigojimai bus vykdomi Užsakovui atlikus reikalingas žemės sklypų formavimo pertvarkymo procedūras;
   4. Užsakovui atlikus reikalingas žemės sklypų formavimo pertvarkymo procedūras, Rangovas įsipareigoja per 2 mėn. terminą atlikti Sutarties 8.4. p. V.D. skyriaus *„Kadastrinių matavimų duomenų bylos. Žemės sklypų formavimo ir pertvarkymo projektai“* tvarką;
   5. Šalys sutaria, kad Rangovui vėluojant vykdyti šioje dalyje aprašomus Sutarties 8.4. numatytus įsipareigojimus, šio Susitarimo pagrindu Užsakovas pagrįstai taikys Sutartyje (104 p.) numatytas netesybas, t. y. Šalys patvirtina, kad šioje dalyje numatytų atlikti įsipareigojimų apimtis yra proporcinga Sutarties 104 p. numatytų netesybų taikymui.
4. Šalys susitaria, kad iki šiame Susitarime numatyto atliktų statybos darbų perdavimo statytojui akto sudarymo Rangovas savo rizika ir lėšomis:
   1. užtikrina eismo organizavimą ir eismo saugumą;
   2. išlaiko statybvietę savo (Rangovo) žinioje;
   3. tęsia sutarties sąlygų įvykdymo užtikrinimo priemonės galiojimą;
   4. tęsia Statybos darbų ir Rangovo civilinės atsakomybės draudimo galiojimą.
5. Šalys patvirtina, jog Susitarime numatytos sąlygos buvo individualiai Šalių aptartos ir pilnai atitinka jų tikrąją valią, kurios įgyvendinimo Šalys siekė sudarydamos Susitarimą.
6. Sutarties sąlygos, kurios nėra aptartos kaip keičiamos Susitarimu, lieka nepakeistos galioti Sutarties galiojimo laikotarpiu.
7. Šis Susitarimas įsigalioja nuo Šalių pasirašymo (abiejų Šalių) dienos ir galioja pagal Sutartyje nustatytą Sutarties galiojimo terminą.
8. Susitarimas yra neatskiriama ir sudėtinė Sutarties dalis.

|  |  |
| --- | --- |
| **UŽSAKOVAS**  **AB „Via Lietuva“**  Kauno g. 22-202, LT– 03212 Vilnius  Įmonės kodas 188710638  Telefonas (8 5) 232 9600  El. paštas info@vialietuva.lt  A.s. LT37 7300 0100 0245 6303  AB „Swedbank“  Dokumentą pasirašantis įgaliotas bendrovės darbuotojas | **RANGOVAS**  **AB „Eurovia Lietuva“**  Liepkalnio 85  Įmonės kodas 121949798  PVM kodas LT 219497917  A.s. Nr. LT 36 2140 0300 0060 9614  Luminor Bank, AS  El. p. eurovia@eurovia.lt  Dokumentą pasirašantis įgaliotas bendrovės darbuotojas |